section_heading: Znamenitosti
paragraph_text: Na istočnom kraju poluotoka Tihany, sa svoja dva visoka tornja uzdiže se arhitektonski simbol Mađarske i putokaz posjetiteljima, tisućljetna opatija Tihany. Tijekom 150 godina osmanlijske vlasti u Mađarskoj, ova opatija je služila kao pogranična utvrda. Raskošno je obnovljena u 18. stoljeću pod paskom slavne opatije Pannonhalma.